wannaphong/clean_thaiwikipedia huggingface dataset:
# ปกรณ์วิเสส
ปกรณ์วิเสส เป็นคัมภีร์หรือหนังสือที่พิเศษ หรือแตกต่างไปจากคัมภีร์ทางพุทธศาสนาทั้งหลายที่มีอยู่เดิม ที่ไม่ได้แต่งอธิบายธรรมะตามคัมภีร์ใดคัมภีร์หนึ่งโดยเฉพาะอย่างอรรถกถา ฎีกาและอนุฎีกา หรือโยชนา แต่เป็นคัมภีร์หรือหนังสือที่พระคันถรจนาจารย์ได้รจนาขึ้น เพื่อแสดงความคิดเห็นอันเป็นภูมิรู้หรือภูมิธรรมของท่าน โดยศึกษาค้นคว้าและรวบรวมจากคัมภีร์ต่าง ๆคณาจารย์มหาวิทยาลัยมหาจุฬาลงกรณราชวิทยาลัย. (2550). หน้า 117 

นอกจากนี้ ท่านผู้รจนายังกำหนดประเด็นหรือเนื้อหาได้ตามความประสงค์ของตนเอง โดยมีจุดประสงค์ต่าง ๆ กันไป เช่น เพื่อบันทึกคำสอนของพระพุทธเจ้าแบบโดยย่นย่อหรือรวบยอดให้ผู้ศึกษาสามารถจดจำได้ง่ายขึ้น, เพื่อสรรเสริญและชมเชยคุณพระรัตนตรัยในรูปของร้อยกรองภาษาบาลี, เพื่อเสนอหลักการและวิธีการในการอธิบายขยายความพระไตรปิฎก, แสดงความรู้เรื่องโลกและจักรวาลคณาจารย์มหาวิทยาลัยมหาจุฬาลงกรณราชวิทยาลัย. (2550). หน้า 118 

คัมภีร์ปกรณ์วิเสสเป็นคัมภีร์ที่เป็นดุจสะพาน ที่ทอดสาระสำคัญที่ปรากฏอยู่ในพระไตรปิฎก เชื่อมโยงไปถึงประชาชนชาวบ้านได้ศึกษาและทำความเข้าใจได้ง่ายขึ้นนั่นเองคณาจารย์มหาวิทยาลัยมหาจุฬาลงกรณราชวิทยาลัย. (2550). หน้า 119

 ประเภท 
ปกรณ์วิเสสมีเนื้อหาและจุดประสงค์แบ่งออกเป็น 6 ประเภท ดังนี้

 ธรรมวินัยสังเขป  
เป็นคัมภีร์ที่อธิบายความบาลีในพระไตรปิฎกอย่างย่นย่อหรืออธิบายแบบรวบยอดแทนการอธิบายเป็นปิฎก ๆ อย่างอรรถกถา เมื่อกำหนดชั้นแล้วคงเป็นอรรถกถานั่นเอง เช่น 
 มิลินทปัญหา ของพระจุฬาภยมหาเถระ 
 วิมุตติมรรค ของพระอุปติสสเถระ  
 วิสุทธิมรรค ของพระพุทธโฆสาจารย์จำเนียร แก้วภู่. (2538). หน้า 6 

 ธรรมวิภังค์  
เป็นคัมภีร์ที่แสดงหลักและวิธีวิเคราะห์แจกแจง พระธรรมและพระวินัย เช่น
 เนตติปกรณ์ พระมหากัจจายนะแต่ง 
 เนตติอรรถกถา พระธรรมปาละเถระแต่ง  
 เนตติวิภาวินี แต่งโดยพระสัทธธรรมปาลมหาธรรมราชคุรุ ชาวพม่าจำเนียร แก้วภู่. (2538). หน้า 6 

 ธรรมวินัยสดุดี 
หรือ พุทธาทิภิถุติ เป็นคัมภีร์ประเภทบทอศิรวาท ในปัจจุบันว่าด้วยการสรรเสริญพระรัตนตรัย คือพระพุทธคุณ ได้แก่ พระมหาปุริสลักษณะ 32 ประการ อนุพยัญชนะ 32 ประการ ได้แก่
 ปัชชมธุ พระพุทธัปปิยเถระแต่งขับสดุดีพระรัตนตรัย เป็นบทร้อยกรอง 104 บท ทำนองศตกะทางสันสกฤต   
 นมัสการปาฐะ พระโปราณาจารย์แต่ง  
 ชินาลังการ พระพุทธรักขิตเถระแต่งเป็นร้อยกรอง 271 บท พรรณนาประวัติของพระพุทธเจ้า ตั้งประสูติไปจนถึงปรินิพพาน 
 ชินจริต พระเมธังกรหรือนวรัตนเมธังกรแต่งเป็นร้อยกรอง พรรณนาประวัติของพระพุทธเจ้าคล้ายกับคัมภีร์พุทธจริตของสันสกฤตคณาจารย์มหาวิทยาลัยมหาจุฬาลงกรณราชวิทยาลัย. (2550). หน้า 119 - 120  

 วังสปกรณ์  
เป็นคัมภีร์ที่กล่าวถึงตำนาน ประวัติศาสตร์ ประวัติบุคคล เป็นต้น เช่น
 มหาวงศ์ พงศาวดารลังกา แต่งโดยพระมหานามเถระ
 ทาฐาวงศ์ หรือทันตวงศ์ แต่งโดยพระธรรมกิตติแห่งประเทศศรีลังกา ว่าด้วยประวัติพระทันตธาตุของพระพุทธเจ้าที่มาประดิษฐานในประเทศศรีลังกา
 สาสนวังสัปปทีปิกาหรือศาสนวงศ์ ว่าด้วยประวัติศาสตร์พุทธศาสนา แต่งโดยพระปัญญาสามี ชาวพม่าแต่งจำเนียร แก้วภู่. (2538). หน้า 7 
	
 โลกศาสตร์  
เป็นคัมภีร์ที่กล่าวถึงกำเนิดโลก ดวงดาวและจักรวาล ได้แก่
 จักกวาฬทีปนี แต่งโดยพระสิริมังคลาจารย์ 
 โลกัปปทีปกสาร แต่งโดยพระเมธังกรณ์คณาจารย์มหาวิทยาลัยมหาจุฬาลงกรณราชวิทยาลัย. (2550). หน้า 120 

 สังขยาปกรณ์  
เป็นคัมภีร์ที่กล่าวถึงการนับ ชั่ง ตวง วัด ได้แก่
 สังขยาปกาสกะ แต่งโดยพระญาณวิลาส 
 สังขยาปกาสกฎีกา แต่งโดยพระสิริมังคลาจารย์คณาจารย์มหาวิทยาลัยมหาจุฬาลงกรณราชวิทยาลัย. (2550). หน้า 120
# แอสตันมาร์ติน วัน-77
แอสตันมาร์ติน วัน-77  เป็นรถยนต์นั่งสมรรถนะสูง เครื่องยนต์หน้าลำ ขับเคลื่อนสองล้อท้าย (FR) 2 ประตู 2 ที่นั่ง ผลิตโดยบริษัทรถยนต์สัญชาติอังกฤษ แอสตันมาร์ติน เปิดตัวครั้งแรกที่งานปารีสมอเตอร์ โชว์ ปี ค.ศ. 2008 และเปิดตัวอย่างเต็มรูปแบบในงานเจนีวามอเตอร์โชว์ ปี ค.ศ. 2009 ก่อนที่จะเริ่มส่งไปยังลูกค้าในปี ค.ศ. 2011

วัน-77 ประกอบด้วยคาร์ไฟเบอร์และอะลูมิเนียม ซึ่งทำด้วยมือทั้งหมด เครื่องยนต์ขนาด 7.3 ลิตร (7312 cc) V12 ให้กำลัง 750 hp (560 kW) ใช้ระบบเกียร์ กึ่งอัตโนมัติ (Automated manual transmission) 6 จังหวะ ซึ่งสามารถให้ความเร็วสูงสุดได้ที่ 200 ไมล์/ชม. (320 กม./ชม.) แต่ในตอนทดสอบ ในเดือนธันวาคม ปี ค.ศ. 2009 สามารถทำได้ที่ 220.007 ไมล์/ชม. (354.067 กม./ชม.)  ส่วนอัตราเร่ง 0-100 กม./ชม. ทำไว้ที่ 3.5 วินาที

วัน-77 ขณะเป็นคอนเซปต์ มีน้ำหนัก 1,500 กิโลกรัม (3,307 lb) แต่เมื่อผลิตมาจริง กลับมีน้ำหนักเพิ่มไปเป็น 1,630 kg (3,594 lb) รถมีฐานล้อยาว 2,791 มม. (109.9 นิ้ว) ความยาวรอบคัน 4,601 มม. (181.1 นิ้ว) กว้าง 2,204 มม. (86.8 นิ้ว) และสูง 1,222 มม. (48.1 นิ้ว) วัน-77 มีอัตราการปล่อย คาร์บอนไดออกไซด์ ที่ 572 กรัม/กม. 
 
รถจำกัดจำนวนเพียง 77 คัน ตามชื่อรุ่น "วัน-77" และจำหน่ายในราคาสูงถึง GB£1,150,000 นอกจากนี้ยังได้รับรางวัล "ออกแบบดีที่สุด" จากนิตยสาร ออโตเอ็กซ์เพลส (Auto Express) ของประเทศอังกฤษ เป็นต้น
# ณศิวัชร์ นพภิรมย์ไชย
ณศิวัชร์ นพภิรมย์ไชย (ชื่อเล่น: โจ๊กเกอร์) หรือชื่อเดิม นพชัย มัททวีวงศ์, นพัตฏ์ธร มัททวีวงศ์ ตามลำดับ เป็นนักแสดงชาวไทย เริ่มเข้าสู่วงการบันเทิงโดยการชักนำของ พจน์ อานนท์ เคยมีอัลบั้มเพลงของตนเองมาแล้ว 1 ชุดเมื่อปี พ.ศ. 2541 ชื่อ JOKER IS สังกัด Ohmagod Entertainment ชีวิตส่วนตัว สมรสกับ วรัญญา เปรมเจริญ เมื่อปี พ.ศ. 2555 หลังทั้งคู่คบหาดูใจกันมาทั้งหมด 8 ปี มีบุตรฝาแฝด 2 คน ชื่อ น้องคริส กับ น้องเคท เกิดเมื่อ พ.ศ. 2556

 ผลงาน 
 ละครโทรทัศน์ 
 ปี พ.ศ. เรื่อง บทบาท ออกอากาศ 2539 โปลิศจับขโมย  ช่อง 3 2540 ล่าปีศาจ หมวดแดนเมือง รักดีดีมียม  ท่านชายกำมะลอ  เงี๊ยบ ช่อง 5 2541 ตามรักคืนใจ  อดิศร ช่อง 3 2542 สามี ราม ลิ้มวัฒนาถาวรกุล หอกระตุกขวัญ  2543 แก้วกลางดง ฟ้าลั่น จ้าวไตรภพ  แม่ดอกกระถิน  สื่อรักภาษาใจ  ช่อง 7 รอยรักรอยอดีต  นิรุตติ์ ช่อง 5 2544 เขยบ้านนอก  ช่อง 3 กลิ่นสีและกาวแป้ง  ไอทีวี 2545 วัยร้ายเฟรชชี่ อาจารย์อินทรีย์แดง (มิตร มหาการ) ช่อง 3 เสื้อสีฝุ่น  บุญเกิน ไฟล้างไฟ  หาญกล้า จอมใจจอมแก่น  2546 สามดรุณ ดิถ ช่อง 7 2547 ท่านชายต้มยำกุ้ง กำจรช่อง 3 วังน้ำวน  สินธู 2549 วายร้ายยอดรัก จตุพล นางสาวสัปเหร่อ  2551 สื่อรักชักใยอลวน ฤทธิ์ เซน…สื่อรักสื่อวิญญาณ ตอน ตัวตายตัวแทน  (รับเชิญ) ช่อง 5 2553 เพียงใจที่ผูกพัน ยิ่งยศ ช่อง 3 2554 พิมมาลา  ทศกร 2557 รอยรักหักเหลี่ยมตะวัน  ชินอิจิ 2561 กาหลมหรทึก  เฮียเกา ช่องวัน 31 2564 บาปอยุติธรรม  ทศ ช่อง 3 HD 2565 สาปซ่อนรัก  ชัยวัฒน์ (รับเชิญ) 2567 น่าน ฟ้า ชลาลัย  เกื้อ

 อัลบั้มเพลง 
 Joker Is ปี 2541 สังกัด Ohmygod Entertainment 
 นิสัยไม่ดี (3:24)
 ฉันไม่โทษใคร (4:15)
 My Book (3:51)
 ชนะใจ (3:01)
 เพื่อนคนสุดท้าย (3:21)
 อยู่เพื่อรักเธอ (3:46)
 เจ็บใจ (3:56)
 ก็มันผิดไปแล้ว (4:02)
 จะเป็นคนดี (2:20)
 กลับบ้านไป (3:37)

 พิธีกร 
 โจแรส เจาะเวลา ผ่ามิติ (2539 - 2541) (ช่อง 9)
 Zoo เพื่อนรักสัตว์โลก (ช่อง 3)
 แท็คทีม (ช่อง 5)
 บางอ้อ (ช่อง 9)
 เมืองไทย Like & Share ทุกวันอาทิตย์ เวลา 15.00 - 16.00 น. (ทางช่อง MCOT Family Number 14) (เริ่มวันอาทิตย์ที่ 17 มิถุนายน 2561)

 ภาพยนตร์ 
 แรงเป็นไฟละลายแค่เธอ (2539)
 2499 อันธพาลครองเมือง (2540)
 นางแบบ (2540)

ผลงานมิวสิควีดีโอ
 พ.ศ. 2538 เพลง อยู่นานๆ ได้ไหม ของ ศรัณย่า ส่งเสริมสวัสดิ์ อัลบั้ม ศรัณย่า
 พ.ศ. 2536 เพลง เพียงเท่านี้ ของ อินคา (วงดนตรี)
 พ.ศ. 2537 เพลง เก็บมาซะ และ เส้นตรง ของ มอส ปฏิภาณ ปฐวีกานต์
# สะพานทาวเวอร์
สะพานทาวเวอร์ หรือ ทาวเวอร์บริดจ์  เป็นสะพานแบบผสมผสานบาสคูลกับสะพานแขวนในลอนดอน สร้างขึ้นระหว่างปี 1886 และ 1894 เพื่อข้ามแม่น้ำเทมส์ สะพานตั้งอยู่ใกล้กับหอคอยลอนดอนและเป็นสัญลักษณ์ระดับโลกของเมืองลอนดอน จนทำให้ในบางครั้งอาจสับสนกับสะพานลอนดอน ซึ่งอยู่ห่างไป  ทางต้นน้ำ สะพานทาวเวอร์เป็นหนึ่งในห้าสะพานของลอนดอนที่ดูแลโดยบริดจ์เฮาส์เอสเตทส์ องค์การภายใต้การดูแลขององค์การนครลอนดอน ลักษณะเด่นของสะพานคือหอคอยสะพานสองหอ
# ชินจริต
ชินจริต เป็นวรรณกรรมร้อยกรองภาษาบาลีบรรยายพุทธประวัติของสมเด็จพระสัมมาสัมพุทธเจ้า โดยความหมายของชินจริต คือ พระจริยาวัตรแห่งพระผู้พิชิต

วรรณกรรมเรื่องนี้ประกอบด้วยพระคาถา 472 คาถา (บ้างก็ 473 คาถา) มีการใช้ฉันทลักษณ์แบบต่าง ๆ ในการรจนา เช่น วสันตดิลกฉันท์ อินทรวิเชียรฉันท์ และอุเปนทรวิเชียรฉันท์Anandajoti Bhikkhu. (2006). 

ผู้รจนาผลงานชิ้นนี้ คือ พระวันรัตนะ เมธังกร ผู้รจนาคัมภีร์ปโยคะสิทธิ และมีชื่อเสียงอยู่ในสมัยรัชกาลพระเจ้าภูวเนกะ พาหุ ที่ 1 (ค.ศ. 1277-1288) นอกจากนี้ชื่อของท่านผู้รจนายังปรากฏอยู่ในคัมภีร์สัทธัมสังคหะ และในคัมภีร์คันธวงสะW. H. D. Rouse. (1905). หน้า iv พระวันรัตนะ เมธังกร ยังเป็นเจ้าคณะพระอารามวิชัยพาหุ ปริเวณ ซึ่งสถาปนาขึ้นในสมัยพระเจ้าวิชัยพาหุที่ 2http://www.vipassana.info/me_mu/medhankara.htm 

ทั้งนี้ ชินจริตมีรูปแบบการประพันธ์และชื่อเรื่องที่คล้ายคลึงกับงานร้อยกรองพุทธประวัติในภาษาสันสกฤต คือเรื่องพุทธจริตของพระอัศวโฆษ ซึ่งรจนาขึ้นในช่วงศตวรรษที่ 2 นักวิชาการแสดงความเห็นว่า คัมภีร์พุทธประวัติของฝ่ายนิกายเถรวาทในยุคหลังอาจได้รับอิทธิพลจากมหากาพย์พุทธจริต เช่น คัมภีร์ชินจริตซึ่งมีลีลาการประพันธ์คล้ายคลึงกันพิชญา สุ่มจินดา. (2556). หน้า 27
# สลัดหลวงพระบาง
สลัดหลวงพระบาง เป็นอาหารลาวที่เป็นเอกลักษณ์ของหลวงพระบาง ได้รับอิทธิพลจากอาหารฝรั่งเศส เครื่องปรุงหลักคือผักน้ำ ซึ่งคาดว่าชาวฝรั่งเศสนำมาปลูกในลาว นำมายำรวมกับมะเขือเทศ แตงกวา ผักกาดหอม ผักชี ไข่ต้ม ถั่วลิสง หอมเจียว กระเทียมเจียว หมูสับรวน น้ำสลัดทำจากน้ำมันสลัด น้ำมะนาว น้ำปลา ซีอิ๊วขาว น้ำตาลทราย เติมไข่แดงบดเพื่อให้ข้น 
 อ้างอิง 
 นันทนา ปรมานุศิษฏ์. โอชาอาเซียน. กทม. มติชน. 2556 หน้า 129 - 130
หมวดหมู่:อาหารลาว
หมวดหมู่:อาหารประเภทยำ
# พระยาประธานนคโรไทย
พระยาประธานนคโรไทย (รอด รัตนวราห) (รัตนวราหะ)(พ.ศ. 2346 - พ.ศ. 2440) เป็นบุตรชายนายจันทร์ มหาดเล็กหุ้มแพร เกิดเมื่อปี พ.ศ. 2346 ได้ถวายตัวเป็นมหาดเล็กในสมเด็จพระสัมพันธวงศ์เธอ เจ้าฟ้าเกศ กรมขุนอิศรานุรักษ์เมื่อปี พ.ศ. 2361 ต่อมาในปี พ.ศ. 2363 ได้เป็นปลัดเวรมหาดเล็กและนายเวรมหาดเล็ก พ.ศ. 2370 รับตำแหน่งที่เมืองอุไทยธานี จนถึงปี พ.ศ. 2376 เจ้าพระยาบดินทรเดชา (สิงห์ สิงหเสนี) ได้ขอตัวมาอยู่กรมมหาดไทย ได้รับราชการต่อมาอีกหลายแห่ง จนถึงปี พ.ศ. 2418 ได้รับแต่งตังเป็น พระยาพิไชยสุนทร ผู้ว่าราชการเมืองอุทัยธานี และได้เป็น พระยาประธานนคโรไทย จางวางกำกับเมืองอุทัยธานีในเวลาต่อมา ท่านเจ้าเมืองที่พระบาทสมเด็จพระจุลจอมเกล้าเจ้าอยู่หัวทรงไว้วางพระราชหฤทัยมาก เป็นผู้ที่มั่นอยู่ในความจงรักภักดีเป็นอย่างยิ่ง เคยจัดงานสมโภชพระชนมพรรษาถวายพระราชกุศลแด่พระบาทสมเด็จพระจุลจอมเกล้าเจ้าอยู่หัว เมื่อวันที่ 19 - 21 กันยายน พ.ศ. 2429บุคคลสำคัญ:ฐานข้อมูลท้องถิ่งจังหวัดอุทัยธานี พระยาประธานนคโรไทย 

พระยาประธานนคโรไทยสมรสกับคุณหญิงนวน บุตรีของเจ้าพระยารัตนาธิเบศร์ (กุน) มีบุตรธิดา ดังนี้
1. พระพิทักษ์อุไทยเขตร (ขำ)
2. พระยาประธานนคโรไทย (ชื่น)
3. พระยาพิไชยสุนทร (ชม)
4. นางภู่ ภรรยาของหลวงภูมิเมือง 

ท่านถึงแก่กรรมด้วยโรคชรา เมื่อวันที่ 26 พฤศจิกายน พ.ศ. 2440 รวมอายุได้ 94 ปีอุทัยธานี:สถานที่ท่องเที่ยวจังหวัดอุทัยธานี ข้อมูลเที่ยวอุทัยธานี

พระบาทสมเด็จพระรามาธิบดีศรีสินทรมหาวชิราวุธ พระมงกุฎเกล้าเจ้าอยู่หัว ทรงพระกรุณาโปรดเกล้าฯ พระราชทานนามสกุล รัตนวราห แก่ พระยาประธานนคโรทัย(ชื่น) จางวางกำกับราชการเมืองอุไทยธานี เมื่อวันที่ 29 กันยายน พ.ศ. 2457มูลนิธิพระบรมราชานุสรณ์ พระบามสมเด็จพระมงกุฎเกล้าเจ้าอยู่หัว ในพระบรมราชูปถัมภ์                                เป็นต้นตระกูล รัตนวราห  (รัตนวราหะ) สืบมา

บรรดาศักดิ์
 นายรอด (พ.ศ. 2346 - พ.ศ. 2361)
 นายรอด มหาดเล็ก (พ.ศ. 2361 - พ.ศ. 2363)
 นายเวรมหาดเล็ก (พ.ศ. 2363 - พ.ศ. 2376)
 ไม่ปรากฏบรรดาศักดิ์ (พ.ศ. 2376 - พ.ศ. 2418)
 พระยาพิไชยสุนทร (พ.ศ. 2418 - ไม่ปรากฏ)
 พระยาประธานนคโรไทย (ไม่ปรากฏ - พ.ศ. 2440)
# วาซา
วาซา  เป็นเมืองบนชายฝั่งทิศตะวันตกของประเทศฟินแลนด์ ตั้งขึ้นเมื่อปี ค.ศ. 1606 ในรัชสมัยกษัตริย์ชาลส์ที่ 8 แห่งสวีเดน และตั้งชื่อเมืองตามราชวงศ์วาซา ปัจจุบันวาซามีประชากร 65,768 คน (31 สิงหาคม ค.ศ. 2013) เป็นเมืองที่ใช้ 2 ภาษา คือ 69.8% ของประชากรพูดภาษาฟินแลนด์เป็นภาษาแรก และอีก 24.8% พูดภาษาสวีเดน
# พรรคยุติธรรมและเอกภาพอินโดนีเซีย
พรรคยุติธรรมและเอกภาพอินโดนีเซีย (Indonesian Justice and Unity Party; ภาษาอินโดนีเซีย: Partai Keadilan dan Persatuan Indonesia/PKPI) เป็นพรรคการเมืองในอินโดนีเซีย พรรคนี้จัดตั้งขึ้นในชื่อพรรคยุติธรรมและเอกภาพ (Partai Keadilan dan Persatuan) เมื่อเดือนธันวาคม พ.ศ. 2541 โดยแยกตัวออกมาจากพรรคโกลการ์ ผู้นำพรรคคือ นายพล เอดี ซูดรายัต ที่เกษียณอายุแล้ว ในการเลือกตั้ง พ.ศ. 2542 พรรคนี้ได้คะแนนเสียงเพียง 1.01% สมาชิกพรรคจึงได้จัดตั้งพรรคขึ้นใหม่ด้วยชื่อปัจจุบัน หัวหน้าพรรคคือ เอดี ซูดรายัต ในการเลือกตั้ง พ.ศ. 2547 พรรคนี้ได้ 1.3%Bambang Setiawan & Bestian Nainggolan (Eds) (2004) Partai-Partai Politik Indonesia: Ideologi dan Program 2004-2009 (Indonesian Political Parties: Ideologies and Programs 2004-2009 Kompas ISBN 979-709-121-X. p193 และในการเลือกตั้ง พ.ศ. 2552 ได้ 0.9%Indonesian General Election Commission website Official Election ResultsThe Jakarta Post 10 May 2009  Democratic Party controls 26% of parliamentary seats พรรคนี้ต่อต้าน IMF และการแปรรูปกิจการให้เป็นของเอกชน ผู้สนับสนุนส่วนใหญ่อยู่ในสุมาตราเหนือ ชวาตะวันตกและชวากลางTempo magazine No. 0931/March 31-April 06, 2009, p.31
 อ้างอิง
# ภาษาเตมวน
ภาษาเตมวน (Temuan) หรือภาษาเบนัว คาดว่ามีผู้พูดภาษานี้ประมาณ 22,162 คน (พ.ศ. 2546) ทางตอนใต้ของประเทศมาเลเซีย ได้แก่ รัฐเซอลาโงร์ ปะหัง ยะโฮร์ เนอเกอรีเซิมบีลัน จัดอยู่ในตระกูลภาษาออสโตรนีเซีย กลุ่มภาษามาลาโย-โพลีเนเซีย สาขามาลาโย-ซุมบาวัน สาขาย่อยมาเลย์อิก บางครั้งจัดให้เป็นสำเนียงหนึ่งของภาษามลายู
 อ้างอิง 
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
แหล่งข้อมูลอื่น
Temuan Web Page Orang Asli Temuan Webpage

เตมวน
# กลิ่น บุนนาค
ท่านผู้หญิงกลิ่น ภริยาเอกของสมเด็จเจ้าพระยาบรมมหาศรีสุริยวงศ์ (ช่วง บุนนาค)

 ประวัติ 
ท่านผู้หญิงกลิ่น เป็นธิดาของหลวงแก้วอายัติ (จาด บุนนาค) และคุณลิ้ม บุนนาค ซึ่งเป็นบุตรของเจ้าพระยาอรรคมหาเสนา (บุนนาค) กับท่านกอง สมรสกับสมเด็จเจ้าพระยาบรมมหาศรีสุริยวงศ์ ในขณะที่ท่านยังมีบรรดาศักดิ์เป็นหลวงสิทธิ์นายเวร ได้มีบุตร-ธิดา ด้วยกัน 4 คน ได้แก่
 เจ้าพระยาสุรวงศ์ไวยวัฒน์ (วร บุนนาค)
 คุณหญิงกลาง ภรรยาพระยาสีหราชฤทธิไกร (แย้ม บุณยรัตพันธุ์)
 คุณหญิงเล็ก
 คุณหญิงปิ๋ว

ท่านผู้หญิงกลิ่นมีพี่น้องและวงศ์ญาติสายสกุล บุนนาค ที่เกิดจากคุณลิ้ม บุนนาค  หลายคน

ท่านผู้หญิงกลิ่นมีพี่น้องและวงศ์ญาติสายสกุลในสายราชินิกุล บุนนาค ที่สมรสไปกับราชตระกูลสาย พระปฐมบรมราชวงศ์ ได้แก่ ราชสกุลอิศรางกูร ต้นราชสกุลคือ สมเด็จพระสัมพันธวงศ์เธอ เจ้าฟ้ากรมขุนอิศรานุรักษ์ และ ราชสกุลเทพหัสดิน ต้นราชสกุลคือ สมเด็จพระสัมพันธวงศ์เธอ เจ้าฟ้ากรมหลวงเทพหริรักษ์ พระราชนัดดาในรัชกาลที่ 1

สาแหรก
# เล มิเซราบล์ (ภาพยนตร์)
เล มิเซราบล์  เป็นภาพยนตร์ดัดแปลงจากละครเวทีอันโด่งดัง ที่ผ่านสายตาผู้ชมมากว่า 60 ล้านคนทั่วโลก และจัดแสดงมาแล้วถึง 42 ประเทศ 21 ภาษา  ซึ่งดัดแปลงมาจากวรรณกรรมภาษาฝรั่งเศส เลมีเซราบล์ ของวิกตอร์ อูโก 

ผลงานกำกับโดยผู้กำกับ ทอม ฮูเปอร์ จาก The King's Speech ดูแลการผลิต โดยเวิร์คกิ้ง ไตเติ้ล และ คาเมรอน แม็คอินทอช นำแสดงโดย ฮิวจ์ แจ็คแมน, รัสเซล โครว์, แอนน์ แฮททาเวย์ และ เอ็ดดี้ เรดเมย์น

thumb|220px|right|โปสเตอร์ภาษาไทย
 เนื้อเรื่อง 
ในศตวรรษที่ 19 เป็นเรื่องราวของ ฌอง วาลฌอง (ฮิวจ์ แจ็คแมน) หนุ่มใจบุญที่ถูกจับเข้าคุกเพราะขโมยขนมปังเพื่อนำไปจุนเจือครอบครัวของเขา หลังจากถูกจำคุกยาวนานถึง 19 ปี เขาก็ได้รับการปล่อยตัวอีกครั้ง และได้เข้าร่วมกับขบวนการปฏิวัติเพื่อกอบกู้ชื่อเสียงของตนเองคืน ในขณะที่ ชาแวร์ (รัสเซล โครว์) ตำรวจผู้ยึดมั่นในความถูกต้อง ออกตามล่าตัว วาลฌอง เพื่อจับเข้าคุกในฐานะผู้ก่อความวุ่นวายต่อต้านรัฐบาล ส่วนทาง ฟองติน (แอนน์ แฮททาเวย์) หญิงสาวอาภัพผู้ยอมทำทุกอย่างแม้แต่การขายตัว เพื่อเลี้ยงลูกสาวตัวน้อยของเธอให้อยู่รอด และได้ฝากลูกน้อยไว้ให้ วาลฌอง ช่วยดูแลต่อ เมื่อเธอจะจากโลกนี้ไปหนัง Les Miserables

 นักแสดง 
 Hugh Jackman รับบท Jean Valjean (ฌอง วาลฌอง)
 Russell Crowe รับบท Javert (ชาแวร์)
 Anne Hathaway รับบท Fantine (ฟองติน)
 Amanda Seyfried	รับบท Cosette (โกแซต)
 Eddie Redmayne รับบท Marius Pontmercy (มาริอุส)
 Aaron Tveit รับบท Enjolras (อองโชลราส)
 Samantha Barks รับบท Éponine (เอโปนีน)
 Isabelle Allen รับบท Young Cosette
 Daniel Huttlestone รับบท Gavroche
 Colm Wilkinson รับบท บาทหลวงมีรีลl
 Helena Bonham Carter รับบท Madame Thénardier
 Sacha Baron Cohen รับบท Thénardier
 Bertie Carvel รับบท Bamatabois
 George Blagden รับบท Grantaire
 Killian Donnelly รับบท Combeferre
 Fra Fee	รับบท Courfeyrac
 Alistair Brammer รับบท Jean Prouvaire
 Gabriel Vick รับบท Feuilly
 Hugh Skinner รับบท Joly
 Iwan Lewis รับบท Bahorel
 Stuart Neal รับบท Lesgles
 Hadley Fraser รับบท National Guard Leader
 Heather Chasen รับบท Madame Magloire
 Georgie Glen รับบท Mademoiselle Baptistine

 รางวัล 
 รางวัลออสการ์ 
 ได้เสนอเข้าชิงสาขาภาพยนตร์ยอดเยี่ยม
 ได้เสนอเข้าชิงสาขานักแสดงชายยอดเยี่ยม
 ได้รางวัลสาขานักแสดงสมทบหญิงยอดเยี่ยม
 ได้เสนอเข้าชิงสาขาเพลงนำภาพยนตร์ยอดเยี่ยม
 ได้รางวัลสาขาบันทึกเสียงยอดเยี่ยม
 ได้เสนอเข้าชิงการออกแบบงานสร้างยอดเยี่ยม
 ได้รางวัลแต่งหน้าทำผมยอดเยี่ยม
 ได้เสนอเข้าชิงสาขาออกแบบเครื่องแต่งกายยอดเยี่ยม
 รางวัลลูกโลกทองคำ 
 ได้รางวัลสาขาภาพยนตร์ยอดเยี่ยม ประเภทภาพยนตร์เพลงหรือตลก
 ได้รางวัลสาขานักแสดงนำชายยอดเยี่ยม ประเภทภาพยนตร์เพลงหรือตลก
 ได้รางวัลสาขานักแสดงสมทบหญิงยอดเยี่ยม
 ได้เสนอเข้าชิงสาขาเพลงประกอบภาพยนตร์ยอดเยี่ยม
 รางวัลบาฟต้า 
 ได้รางวัลสาขานักแสดงสมทบหญิงยอดเยี่ยม
 ได้รางวัลสาขาออกแบบงานสร้างยอดเยี่ยม
 ได้รางวัลสาขาแต่งหน้าทำผมยอดเยี่ยม
 ได้รางวัลสาขาบันทึกเสียงยอดเยี่ยมข้อมูลรางวัลจาก IMDb
# รายชื่อนครในประเทศกรีซ
สองในสามของชาวกรีกอาศัยอยู่ในเขตเมือง มหานครที่ใหญ่ที่สุดของกรีซและพื้นที่เมืองที่มีอิทธิพลมากที่สุดคือศูนย์กลางของกรุงเอเธนส์และเทสซาโลนีกี โดยมีประชากรในเมืองใหญ่ประมาณสี่ล้านและหนึ่งล้านคนตามลำดับ เมืองที่ใหญ่เป็นอันดับสามคือเมืองเพทรัส ซึ่งเป็นมหานครที่มีประชากรประมาณ 250,000 คน โดยตารางด้านล่างเป็นตารางแสดงเมืองที่ใหญ่ที่สุดในกรีซ เรียงตามขนาดประชากรโดยใช้ผลการสำรวจสำมะโนอย่างเป็นทางการของปี 1991 2001, 2011 และ 2021.
 รายชื่อนครใหญ่สุด 30 อันดับแรก 
 อันดับที่  นคร  ค.ศ. 1991  ค.ศ. 2001   ค.ศ. 2011  ภูมิภาค  ภาพประกอบ 1  เอเธนส์ 1 * 772,072  745,514  664,046
  Attica 220px 2  เทสซาโลนีกี 2 * 383,967  363,987  315,196  Central Macedonia 220px 3  เพทรัส  152,570  160,400  168,034  West Greece 220px 4  ไพรีอัส 1,3  182,671  175,697  163,688
  Attica 220px 5  ลาริสซา  112,777  124,394	 144,651  Thessaly 220px 6  ฮีราคลีออน  115,270  130,914  140,730  ครีต 220px 7  เพริสเทริ 1  137,288  137,918  139,981  Attica 100px 8  คัลลิทเฮีย 1  114,233  109,609  100,641  Attica 220px 9  อะคาร์เนส 1  61,052  75,329  99,346  Attica 220px 10  คาลามาเรีย 2  80,698  87,255  91,279  Central Macedonia 220px 11  นิคายา 1,3  87,597  93,086  89,380  Attica 220px 12  ไกลฟาดา 1  63,306  80,409  87,305  Attica 220px 13  โวลอส  77,192  82,439  86,046  Thessaly 220px 14  อิลิออน 1  78,326  80,859  84,793  Attica 220px 15 อิลิโอโพลิ 1  75,037  75,904  78,153  Attica 220px 16  เครัทสินิ 1,3  71,982  76,102  77,077  Attica 220px 17  อีโวสมอส 2  28,821  52,624  74,686  Central Macedonia 220px 18  คาลันริ 1  66,285  71,684  74,192  Attica 220px 19  นีสะเมิร์นริ 1  69,749  73,986  73,076  Attica 220px 20  มาเราซิ 1  64,092  69,470  72,333  Attica 220px 21  อะกอสดิมิเทรียส 1  57,574  65,173  71,294  Attica 220px 22  โซกราฟู 1  80,492  76,115  71,026  Attica 220px 23  อีกาโล 1  78,563  74,046  69,946  Attica 220px 24  นีไอโอเนีย 1  60,635  66,017  67,134  Attica 220px 25  โยอานนีนา  56,699  61,629  65,574  อิไพรัส  26  พาไลโอฟาลิโร 1  61,371  64,759  64,021
  Attica 220px 27  คอรีดัลลอส 1,3  63,184  67,456  63,445  Attica 220px 28  ทริคาลา  45,835  48,686  61,653  Thessaly 220px 29  ไวโรนัส 1  58,523  61,102  61,308  Attica 220px 30  อะเกียพาราสเควี 1  47,463  56,836  59,704  Attica 220px
# ตายโหง ตายเฮี้ยน
ตายโหงตายเฮี้ยน หรือ ตายโหง 2 เป็นภาพยนตร์ไทยแนวสยองขวัญ สร้างโดยพระนครฟิลม์ กำกับโดย พจน์ อานนท์, ธนดล นวลสุทธิ์, ธรรมนูญ สกุลบูรณ์ถนอม, อชิร นกเทศ เป็นภาคต่อของภาพยนตร์เรื่อง "ตายโหง" ซึ่งเป็นภาพยนตร์ที่นำข่าวหน้าหนึ่งจากเรื่องที่เกิดขึ้นจริงทั้ง 4 เรื่องมาทำเป็นภาพยนตร์ 4 เรื่องสยอง 4 โศกนาฏกรรม จากข่าวหน้า 1 สู่แผ่นฟิล์ม มีกำหนดเข้าฉาย 6 กุมภาพันธ์ พ.ศ. 2557

 นักแสดง 
 ตอน ทุบ "กรรม" กำกับโดย ธนดล นวลสุทธิ์
 พิชญะ นิธิไพศาลกุล รับบท นนท์
 มนัสนันท์ พันเลิศวงศ์สกุล รับบท พลอย

 ตอน รถตู้ “ตกทางด่วน” กำกับโดย ธรรมนูญ สกุลบูรณ์ถนอม
 พิมพ์ชนก ลือวิเศษไพบูลย์ รับบท แอ๊นท์
 โชติวุฒิ บุญญสิทธิ์ รับบท โป๊ป
 ณัฐภัสสรา อดุลยาเมธาสิริ รับบท สา

 ตอน "ผี" ในช่องแอร์  กำกับโดย พจน์ อานนท์ 
 ภรัณยู โรจนวุฒิธรรม รับบท นักดนตรี
 ไอยวริญท์ โอสถานนท์ รับบท หญิงสาวแสนสวย 

 ตอน ซ่องผี "ท่าล้อซอย 9" กำกับโดย อชิร นกเทศ 
  ชาลี ไตรรัตน์ รับบท หน่อง
 แจ๊ส ชวนชื่น รับบท แจ๊ส
 พงศกร ฉายสุริยะ รับบท แบงค์
 อรนุช อุ่นสวัสดิ์ รับบท ดาว
 คุณาธิป ปิ่นประดับ รับบท บิ๊ก
 ธัญญ์วาริน สุขะพิสิษฐ์ รับบท แม่เล้า

 แหล่งข้อมูลอื่น 
 4 โศกนาฏกรรมที่ทำให้พวกเขาต้อง “ตายโหง”
 ตัวอย่างภาพยนตร์และเกร็ดภาพยนตร์เรื่อง "ตายโหงตายเฮี้ยน"
# ลัทธิอัสมาจารย์
ลัทธิอัสมาจารย์  หมายถึง วิธีคิดเชิงวิพากษ์ที่มีอิทธิพลต่อการเรียนการสอนของนักวิชาการในมหาวิทยาลัยในยุโรปสมัยกลาง (ค.ศ. 1,100-1,700) และหมายถึงหลักสูตรที่ใช้วิธีดังกล่าวมาสนับสนุนและเผยแพร่หลักความเชื่อในสังคมที่มีความหลากหลายขึ้นเรื่อย ๆ ในสมัยนั้นSee Steven P. Marone, "Medieval philosophy in context" in A. S. McGrade, ed., The Cambridge Companion to Medieval Philosophy (Cambridge: Cambridge University Press, 2003). On the difference between scholastic and medieval monastic postures towards learning, see Jean Leclercq, The Love of Learning and the Desire for God (New York: Fordham University Press, 1970) esp. 89; 238ff. อัสสมาจารย์นิยมมีต้นกำเนิดมาจากโรงเรียนในอารามคริสต์ในยุโรปยุคแรก ๆ สถาบันการศึกษาระดับมหาวิทยาลัยในยุโรปเกิดขึ้นที่ประเทศอิตาลี ฝรั่งเศส สเปน และอังกฤษ ในปลายคริสต์ศตวรรษที่ 11 ถึงคริสต์ศตวรรษที่ 12 จัดการสอนด้านศิลปศาสตร์ นิติศาสตร์ แพทยศาสตร์ และเทววิทยาde Ridder-Symoens 1992, pp. 47–55 มหาวิทยาลัยเหล่านี้ เช่น มหาวิทยาลัยซาแลร์โน มหาวิทยาลัยโบโญญา และมหาวิทยาลัยปารีส 

นักปราชญ์สำคัญในยุคนี้ เช่น แอนเซล์มแห่งแคนเทอร์เบอรี อเล็กซานเดอร์แห่งเฮลส์ อัลแบร์ตุส มาญุส ดันส์ สโกตัส วิลเลียมแห่งออกคัม โบนาเวนตูรา และทอมัส อไควนัส
# เดอะเอ็มมิเน็มโชว์
เดอะเอ็มมิเน็มโชว์ เป็นอัลบั้มชุดที่ 3 ของ เอ็มมิเน็ม ตกเป็นข่าวตั้งแต่ยังไม่ออกขาย เริ่มตั้งแต่มิวสิค วิดีโอของซิงเกิลแรก Without Me ที่ เอ็ม แต่งตัวเป็น อุซามะฮ์ บิน ลาดิน หัวหน้ากลุ่มผู้ก่อการร้าย อัลกออิดะฮ์ รวมทั้งทุกเพลงในอัลบั้มเกิดเล็ดลอดไปอยู่บนอินเทอร์เน็ต ทั้งที่มีการออกมาตรการป้องกันเรื่องนี้อย่างรัดกุม มีเพียงไม่กี่คนที่เคยได้ฟังเพลงอัลบั้มนี้ล่วงหน้า นอกจากนี้ยังมีแผ่นผีปั๊มขายกันเกลื่อน ที่นิวยอร์กในราคาแค่ 5 ดอลลาร์ ทำให้ต้นสังกัดเลื่อนกำหนดการขาย เดอะเอ็มมิเน็มโชว์ ขึ้นมา จากวันที่ 3 มิถุนายนมาเป็น 26 พฤษภาคม 2002 แต่ถึงจะมีเทปผี CD เถื่อนขายไปก่อนแล้ว อัลบั้มชุดนี้ก็ยังกวาดรายได้ถล่มทลาย ขึ้นอันดับ 1 ทั้งอังกฤษและอเมริกาทันทีที่ออกขาย ในอเมริกา เดอะเอ็มมิเน็มโชว์ ค้างอยู่อันดับ 1 ถึง 3 สัปดาห์

คราวนี้ เอ็ม มาแปลกนอกจากจะมาพร้อมความเกรี้ยวโกรธ, ความรุนแรง ฯลฯ ก็ยังมีพูดถึงเรื่องความรักที่เขามีกับ เฮลี่ ลูกสาวสุดที่รัก ซึ่งมาช่วยส่งเสียงไว้ด้วยในเพลง My Dad's Gone Crazy มีการดึงเรื่องการเมืองมาเกี่ยวข้องพูดถึงรัฐบาลของ จอร์จ บุช จูเนียร์ และมีการนำเอาอิทธิพลวงร็อคจากยุค 70 อย่างของ แอโรสมิธ มารวมไว้ในงานของตัวเองด้วยhttp://guru.google.co.th/guru/thread?tid=3c52df17b8340e0

 รายชื่อเพลง
# ยุทธพล อังกินันทน์
ยุทธพล อังกินันทน์ (เกิด
22 สิงหาคม พ.ศ. 2515) อดีตที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ (นายวราวุธ ศิลปอาชา) อดีตรองหัวหน้าพรรคชาติไทยพัฒนา และอดีตสมาชิกสภาผู้แทนราษฎร 1 สมัย สังกัดพรรคชาติไทยพัฒนา และอดีตรองนายกเทศมนตรีเมืองเพชรบุรี

 ประวัติ 
ยุทธพล ชื่อเล่น "ป็อบ"New Gen : ป๊อป ยุทธพล รุ่น 3 ตระกูลอังกินันทน์ เกิดเมื่อวันที่ 22 สิงหาคม พ.ศ. 2515 เป็นบุตรของนายยุทธ อังกินันทน์ยุทธพล เฝ้าให้กำลังใจพ่อ ยุทธ อังกินันทน์ ลั่นขอทำหน้าที่ลูกที่ดีจนวันสุดท้าย อดีตรัฐมนตรี (สส.เพชรบุรี 7 สมัย) กับนางบุปผา อังกินันทน์ (สกุลเดิม: รอบรู้) อดีตนายกเทศมนตรีเมืองเพชรบุรีหลายสมัยติดต่อกัน นายยุทธพล อังกินันทน์ ได้ศึกษาระดับชั้นมัธยมศึกษาตอนต้นและตอนปลายจากโรงเรียนเซนต์คาเบรียล (SG69) และโรงเรียนอรุณประดิษฐ จังหวัดเพชรบุรี ระดับปริญญาตรีจากคณะรัฐศาสตร์ มหาวิทยาลัยรามคำแหง ระดับปริญญาโท จากสาขารัฐประศาสนศาสตร์ มหาวิทยาลัยราชภัฏสวนดุสิต และสำเร็จการศึกษาระดับปริญญาเอก จากสาขารัฐประศาสนศาสตร์ มหาวิทยาลัยสวนดุสิต

 การทำงาน 
ยุทธพล อังกินันทน์ เริ่มทำงานการเมืองตั้งแต่ปี พ.ศ. 2535 โดยการเป็นผู้ช่วยสมาชิกสภาผู้แทนราษฎร จนกระทั่งในปี พ.ศ. 2541 ได้รับเลือกตั้งเป็นสมาชิกสภาเทศบาลเมืองเพชรบุรี (ส.ท.) และได้รับการแต่งตั้งเป็นเทศมนตรีในปีเดียวกันด้วย ต่อมาในปี พ.ศ. 2548 เขาได้รับแต่งตั้งเป็นรองนายกเทศมนตรีเมืองเพชรบุรี และเมื่อวันที่ 6 มกราคม พ.ศ. 2552 เขาได้รับแต่งตั้งเป็นเลขานุการรัฐมนตรีว่าการกระทรวงการท่องเที่ยวและกีฬา (นายชุมพล ศิลปอาชา เป็น รมว.) 

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคชาติไทยพัฒนา และยังได้รับหน้าที่เป็นกรรมการประสานงานพรรคร่วมรัฐบาล (วิปรัฐบาล) พร้อมกันนี้ยังได้รับตำแหน่งรองประธานคณะกรรมาธิการความมั่นคงแห่งรัฐอีกด้วย

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้ลงสมัครรับเลือกตั้งเป็นสมาชิกสภาผู้แทนราษฎร เขต 1 จังหวัดเพชรบุรี และได้คะแนนสูงสุดในการเลือกตั้งครั้งนั้น (แต่การเลือกตั้งเป็นโมฆะ)

เขาลงสมัครรับเลือกตั้งในพื้นที่จังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคชาติไทยพัฒนา แต่ไม่ได้รับเลือกตั้ง

ยุทธพล อังกินันทน์ ยังดำรงตำแหน่ง นายกสมาคมกีฬาแห่งจังหวัดเพชรบุรี มาหลายสมัยติดต่อกัน ต่อมาในวันที่ 5 กันยายน พ.ศ. 2567 ยุทธพลได้โพสต์เฟซบุ๊กประกาศลาออกจากตำแหน่งรองหัวหน้าพรรค และที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ และสมาชิกพรรคชาติไทยพัฒนา โดยให้มีผลในทันที

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๙ ตอนที่ ๓๕ ข หน้า ๓๑, ๓ ธันวาคม ๒๕๕๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๘๘, ๒ ธันวาคม ๒๕๕๔